شعر حزين عراقي
_ هذه بعض الأشعار الحزينة أوردها لكم :
شبيك حبيبي اتغيرت مو ذاك ملكاك
وانا اللي عيوني انطيتك اياهن هدية
زعلتك بكلمة وانه مو دريان ؟؟
اعتذر والله وحط ايدك بديه
احبك من صدك مو حب هالايام
واسمك شايله بجيبي هوية
ويالطولك دوخ الكون
اكلبك ذهب والله لو جانت بديه
اعذرني بعد ما اكدر على الصار
وراح اكلك وشصار بيه
دمرني حبك ونساني هالناس
وانه اللي ماجنت انسه وشلون بيه
انطيني حل المشكلتي هاي شلون
شو كام الاخو يلوم اخيه
ميخالف اقبل كل الحجي الينكال
ولا ارضى بزعلك يالغالي عليه
شو ساكت حبيبي شبيك مابيك
تقبل انهان وتجيني الاذيه
وتقبل الشامت من بعيد يكول
خان بحبيبه وشاله من فيه
اذا تقبل هالحجي ,, كول من هاليوم
وانه من هاللحظة اكلك هاي هيه
واذا حبك من صدك مو كلمة التنكال
اخليك بكلبي واقفل الباب بيه
_ اريد اصرخ واسم الناس عن البينج وبيني
جمعنة الشوق صار سنيين تاليهة تخونيني
وانا الماغمضت عيني بعشرتج مساهرة عيني
اناديج بتوالي الليل واصيحن هم تحبيني
يجاوبني الصدى ويكلي احبك يانظر عيني
صرت بيدج غصن ذبلان وبصحراء زرعتيني
وعايش باقي بالحسرات ولو كطرات تسكيني
وهذا الحد الوصلتة وياج واترجاج اعذريني
_ طويناها صفحتك ونتهه الموضوع
فعل ماضي صفيت وخلصت المده
اشتتوقع ابوس اجدامك من تروح
واسحك كبريائي واطلب النجده
صح جدمي عثر من شفت طولك لاح
لاكن مانخيتك من طحت عمده
توجيت اعله جرحي وماطلبت العون
لان ادري اليطيح اجفوفه لتسنده
صح الكمر اكبر ونجوم ازغار
بس تحله السمه مو بالكمر وحده
واذا ساكت تره مو لان ماكو السان
مرات الصمت من الحجي ابده
وجف المايصافح جفك بالحساس
لا تعتب عليه وتنتخي بزنده
من اكتب شعر لاتعتقد بطران
البلابل بالقفص من ظيمهه مغرده
ماصدك بعد دمعاتك من اطيح
هم يهمل دمعهه العين لورمده
روح بلا وداع وكل اثر ماريد
اليكتب علرمل يعرف قدر كتبه
راق لى
_ احتاجك دفو لوحته وية الصيف
شكــــلك روحي انته ؟؟ وانته تدري الروحبايعهه اعله شانك هي وسنيني
أحبك لكن اني هواي شايل خوفاذا تتركني اموت وانت تدريني
لذلك لمن ازعل ماتدير البالولا تصالحني واصلا ماتحاجيني
اضل وحدي ويه وحدي ارضه وارجع ليكواضحك ويه وحدي واني اراضيني
يا أكبر ضعف يحصرني بس وياكوانه المــــا كدر غير يلاويني
يـا كل نبضه تنطق بسمك وتهواكيلتمشي ويه دمي بنص شـــراييني
الك حته الجفن كل رمشه بيك يصيحواذا ماصدكتني ... باوع بعيني
ماعطشان ابد للعشك لا واللهلكني اعطشت من جيت ترويني
أحن اللمستك والضحكتك اشتاكواطير ويه النجم لمن تشاقيني
اوزن كل كلامي وخطوتي ويه الغيرو بس وياك تختل كل موازيني
أحتاجك دفو لو حته ويه الصيفاحتاجك حنان وحب تغطيني
ولو جوه الشمس والحر يموت الناسانتضرك تجي بشمسك تدفيني
ياكل عطري انت وكل رياحينييــــا اطيب نبع بجفوفه يرويني
خليني اعله كلبك واغفه انته وناموخليني اعله رفك قلم خليني
مادام اني يمك ارضه لو بالموتولتفكر ابد..... خايف تجافيني...
_
آنه الوالدة وجور الوكت ذبني وأحس الروح راحت من رحت يبني***
أنصبت وسط القلب مهدك يضي العين وأضلوعي تحرسك من مرام البينوإعلى هز المهد يبني أسهرت سنتين وأشباح السهر جانن يبارني***
تكبر والأمل يبني كبر وياك لدارك من تطبها بلهفة أتلقاك تصد عيني إعلى طولك والكبد يرعاك ماأدري تروح وتنفقد مني***
وين سنين عمري الجانت تباريك وين السهر يبني اللي سهرته إعليكبسرعة تروح مني ماجنت أدريك فقدك وأنقطع منك بعد ظني***
تنوح الوالدة الغاب الولد عنها اشلون اللي أبنها ينفقد منهامايبطل بجاها ولايخف ونها وأنا خلافك يفت صم الصخر وني***
عشت ويا النباب وبقلي ربيتك مني تنفقد وتروح مدريتكآنه لو أدري بسواد عيوني ضميتك لامن بعدك أحمل هالغصص ذني***
يامن جنت شمعة زاهية بداري وياوجه البراءة العاش بأفكاريأحن إعليك يبني ليلي ونهاري وحتى الفاجدات أجزعن من حني***
من بعدك أقضي بالحزن يومي يجيني الليل وأتوسد على هموميكل لحظة أفز مرعوبة من نومي جنك مامتت آنه المتت جني***
رحت وبقلبي كم لوعة حزن خليت ومثل ون الحمامة الفرقتك ونيتجنت أتمنى تحظر دفنتي ياريت وبيدك ياشريك الروح تدفني***شعر حزين عراقي